Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (ETA:n kannalta merkityksellinen teksti)



Virallinen lehti nro C 023 , 30/01/2003 s. 0007 - 0008



Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (2003/C 23/04) (ETA:n kannalta merkityksellinen teksti) Tuen numero: XT 51/01 Jäsenvaltio: Italia Alue: Toscana Tukiohjelman nimike tai yksittäisen tuen saaneen yrityksen nimi: Tuki yritysten, toimialojen ja maantieteellisten alueiden koulutussuunnitelmien edistämiseen ja jatkuvan koulutuksen kehittämiseen Toscanassa Oikeusperusta: Delibera della giunta regionale della Toscana n. 1120 del 15 ottobre 2001, attuativa di quanto disposto dalla legge 236/93, articolo 9, in merito alla realizzazione di interventi di formazione continua da parte delle regioni e delle province autonome Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Lokakuusta 2001 lokakuuhun 2002 11743369,85 euroa (22738334748 Italian liiraa), jotka on myönnetty Toscanan alueelle työ- ja sosiaaliturvaministeriön kiertokirjeellä nro 92/2000. Toscanan alueelle tulevina vuosina myönnettävät varat määritellään työ- ja sosiaaliturvaministeriön vuosittaisissa kiertokirjeissä. Vuosiarvio myönnettävistä varoista on 3873426,74 euroa (7500000000 Italian liiraa) Tuen enimmäisintensiteetti: Tuki myönnetään korvauksena koulutuksen toteuttamisesta aiheutuneista tukikelpoisista kustannuksista, jotka on näytetty toteen, seuraavassa esitettyjen asetuksen (EY) N:o 68/2001 mukaisten enimmäisintensiteettien rajoissa: >TAULUKON PAIKKA> >TAULUKON PAIKKA> Taulukon intensiteettejä korotetaan 10 prosenttiyksikköä, jos tuettava toiminta on koulutusta asetuksen (EY) N:o 68/2001 2 artiklan g alakohdassa määritellyille epäedullisessa asemassa oleville työntekijöille. Merenkulkualan koulutukseen myönnettävän tuen intensiteetti saa olla 100 prosenttia riippumatta siitä, onko koulutushanke erityis- vai yleiskoulutusta, jos seuraavat edellytykset täyttyvät: - koulutettava ei ole miehistön varsinainen jäsen, vaan hän on aluksella varsinaisen miehistön lisäksi, ja - koulutus toteutetaan yhteisön jäsenvaltioiden rekistereissä olevissa aluksissa Täytäntöönpanopäivä: 15. lokakuuta 2001 Tukiohjelman tai yksittäisen tuen kesto: Ohjelma päättyy 31. joulukuuta 2006 Tuen tarkoitus: Tukiohjelma koskee sekä yleis- että erityiskoulutusta. Asetuksen (EY) N:o 68/2001 2 artiklan e alakohdan mukaisesti yleiskoulutus on koulutusta, johon sisältyvää opetusta voidaan hyödyntää muullakin tavoin kuin ainoastaan tai pääasiassa tuetun yrityksen työntekijän nykyisessä tai tulevassa työtehtävässä ja josta saatava pätevyys on yleisesti ottaen siirrettävissä muihin yrityksiin tai muille työelämän aloille ja joka siten parantaa olennaisesti työntekijän työllistettävyyttä. Tätä tukiohjelmaa sovellettaessa yleiskoulutuksena pidetään: - yritysten yhteiskoulutusta eli koulutusta, jota useat itsenäiset yritykset (yhteisön lainsäädännössä määritellyt pk-yritykset) järjestävät yhdessä tai johon eri yritysten työntekijät voivat osallistua. Näiden vaatimusten (yritysten yhteinen koulutus ja yritysten itsenäisyys) täyttyminen taataan hankkeiden valinnan yhteydessä todisteasiakirjoin, - yrityskoulutusta, joka koskee alueelliseen luetteloon sisältyviä ammatteja tai sellaisia ammatteja, joiden sisällyttämistä luetteloon on pyydetty. Toimivaltainen alue tai provinssi toimittaa asiasta todistuksen. Todistusjärjestelmän oikeusperusta on esitetty 31. elokuuta 1994 annetussa alueellisessa laissa nro 70 (Nuova disciplina in materia di formazione professionale) ja erityisesti sen 11 pykälässä, jossa säädetään todistuksen antamisesta tiettyjen koulutustoimenpiteiden yhteydessä ammatillisesta pätevyydestä tai erikoistumisesta soveltuvuustestin läpäisseille. Lain 18 pykälässä annetaan Giunta Regionalelle valtuudet päättää ammateista, jotka otetaan alueelliseen luetteloon ja joissa myönnetään todistus ammatillisesta pätevyydestä tai erikoistumisesta Alat, joita tuki koskee: - Maatalous - Kalastus ja vesiviljely - Hiiliteollisuus - Terästeollisuus - Laivanrakennus - Synteettikuidut - Moottoriajoneuvot - Muu tehdasteollisuus - Palvelut Huom. Tukiohjelma koskee kaikkia asetuksessa (EY) N:o 68/2001 säädettyjä aloja. Ohjelma ei koske valtiotuesta vaikeuksissa olevien yritysten pelastamiseksi ja rakenneuudistukseksi annettujen yhteisön suuntaviivojen (EYVL C 288, 9.10.1999) mukaisten kriisiyritysten työntekijöiden perus- tai uudelleenkoulutusta julkisin varoin tuettujen pelastamis- tai rakenneuudistustoimien yhteydessä (pelastamis- ja/tai rakenneuudistustuki). Tällaista tukea arvioidaan kyseisten suuntaviivojen perusteella. Ohjelmaa ei myöskään sovelleta, jos yritykselle yksittäiseen koulutushankkeeseen myönnettävä summa on yli miljoona euroa, jolloin yksittäisestä tuesta on ilmoitettava Euroopan komissiolle, joka hyväksyy tuen Tuen myöntävän viranomaisen nimi ja osoite: Regione Toscana - Dipartimento delle politiche formative e dei beni culturali Servizio FSE e Sistema della formazione professionale Piazza della Libertà, 15 I - 50129 Firenze